open-index/open-wikipedia-markdown huggingface dataset:
Kepler-11

**Kepler-11** is ’n ster baie soos die Son, maar effens groter, in die sterrebeeld Swaan. Dit is sowat 2&nbsp;000 ligjare (613 parsek) van die Aarde af. Dit is binne sigafstand van Nasa se Kepler-ruimteteleskoop. Op 2&nbsp;Februarie 2011 is aangekondig die planetêre stelsel is van die mees kompakte stelsels wat nog ontdek is. Dit was die eerste ster met ses planete wat ontdek is. Al die planete is groter as die Aarde, met die grootstes omtrent so groot soos Neptunus.

## Geskiedenis 
Kepler-11 en sy planete is deur Nasa se Kepler-ruimtetuig ontdek. Dié tuig soek na sterre wat ’n verdowwing ondergaan. Dié verdowwing kan ’n teken wees van planete wat voor die ster verbybeweeg soos van die Aarde af gesien kan word . Kepler-11 was die eerste planeet wat ontdek is met meer as drie planete wat voor hom verbybeweeg.

Kepler-11 is na die Kepler-sending genoem; dit is die elfde ster wat deur Kepler ontdek is wat bevestigde planete het. Die planete is (in volgorde van die ster af): Kepler-11b, Kepler-11c, Kepler-11d, Kepler-11e, Kepler-11f en Kepler-11g.

## Ster se eienskappe 
Kepler-11 is ’n G-tipe ster met ongeveer 95% van die massa en 110% van die radius van die Son. Dit het ’n oppervlaktemperatuur van sowat 5&nbsp;680 kelvin en is 8&nbsp;miljard jaar oud. (Die Son is sowat 4,6&nbsp;miljard jaar oud en het ’n oppervlaktemperatuur van 5&nbsp;778 kelvin.)

Die skynbare magnitude van die ster is 13,7 en daarom kan dit nie met die blote oog gesien word nie. Dit lyk of planete Kepler-11d, e en dalk f ’n atmosfeer van heelwat waterstof het, terwyl b en c waarskynlik ’n aansienlike hoeveelheid ys bevat, asook óf waterstof óf helium óf albei.

Die stelsel is een van die kompakste stelsels bekend; die wentelbaan van Kepler-11b tot Kepler-11f sal maklik pas binne die wentelbaan van Mercurius, met Kepler-11g nie veel verder nie. Tog is daar aanduidings dat die stelsel oor miljarde jare stabiel kan bly.

Daar kan nog sterre in die stelsel wees wat nie voor die ster verbybeweeg nie, maar hulle sal nie op dieselfde manier as die ander opgespoor kan word nie.

800pxRelatiewe grootte en posisie van die ses planete van Kepler-11, in vergelyking met die binneste sonnestelsel.

## Verwysings 
## Eksterne skakels 
* Official release: Nasa se Kepler-ruimtetuig ontdek nuwe planetêre stelsel
* YouTube: Animasie van Kepler-11 se planetêre stelsel
* 15px Hierdie artikel is vertaal uit die Engelse Wikipedia
Hemigrammocharax

**Hemigrammocharax** is ‘n genus wat hoort tot die familie *Distichodontidae*. Die spesies wat tot die genus hoort is klein en slank met vertikale bane op die lyf en oogkol op die basis van die stertvin. By die genus is die sylyn onvolledig

## Spesies 
Die volgende spesies kom in Suider-Afrika voor:
::* *Hemigrammocharax machadoi* - Dwerg-sitarien
::* *Hemigrammocharax multifasciatus* - Veelbalk-sitarien

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Inspan

**Inspan** is 'n Afrikaanse rolprent wat op 10 Junie 1953 uitgereik is.

## Genre 
Die rolprent is 'n avontuur en drama.

## Hoofrolspelers 
* André Huguenet as Piet Jordaan
* Gert van den Bergh as Dirk de Vos
* Japie van Niekerk as Jannie van Graan
* Wena Naudé as Anna Roux
* Berdine Grunewald as Rina du Bois
* Pieter Hauptfleisch
* Piet Jordaan
* Dirk de Vos
* Jannie van Graan
* Anna Roux
* Rina du Bois

## Sien ook 
* Lys van Afrikaanse rolprente
Japie van Niekerk

**Japie van Niekerk** is 'n Suid-Afrikaanse akteur.

## Filmografie 
* *Nommer Asseblief* as 'n gaskunstenaar
* *Paul Krüger*, 1956 as Kamp-kommandeur
**Inspan*, 1953 as Jannie van Graan

## Verwysings
Veelbalk-sitarien

Die **veelbalk-sitarien** (*Hemigrammocharax multifasciatus*) is 'n varswater vis wat voorkom in die boonste gedeelte van die Zambezirivier en die Okavango-, Kunene- en Kafueriviere. Dit kom ook in die Kongorivierstelsel voor. In Engels staan die vis ook bekend as die *Multibar citharine*.

## Voorkoms 
Die vis het 'n onvolledige sylyn en die lyf is slank en plat met 'n gepunte kop; die oë is relatief groot. Die vis is deurskynend, lig olyfkleurig met 16–25 vertikale strepe op die lyf en daar is 'n swart kol op die basis van die stertvin. Die vis word 45&nbsp;mm lank.

## Habitat 
Die vis verkies water met baie plantegroei in of vlak mere. Hulle vreet klein ongewerweldes en wortels van plante en broei in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Hemigrammocharax-multifasciatus.html
Breëbalk-sitarien

Die **Breëbalk-sitarien** (*Nannocharax macropterus*) is 'n varswater vis wat voorkom in die boonste gedeelte van die Zambezirivier en die Okavango- en Kafueriviere. Dit kom ook in die Kasairivier in die Kongorivierstelsel voor. In Engels staan die vis ook bekend as die *Broadbar citharine*.

## Voorkoms 
Die vis het 'n volledige sylyn en die lyf is slank met lang, gepunte vinne. Die kop is gepunt met groot oë. Die vis is deurskynend, lig olyfkleurig aan die bokant en wit aan die onderkant. In die middel van die lyf is 8-9 donker horisontale kolle wat 'n aaneenlopende band vorm. Die vis word 60&nbsp;mm lank.

## Habitat 
Die vis verkies, vloeiende water met baie plantegroei van groot riviere. Hulle vreet klein insekte en ongewerweldes vanaf die oppervlakte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Nannocharax-macropterus.html
Balk-dwergsitarien

Die **Balk-dwergsitarien** (*Neolebias lozii*) is 'n varswater vis wat voorkom op die Barotse vloedvlakte in die boonste gedeelte van die Zambezirivier. In Engels staan die vis bekend as die *Banded neolebias*.

## Voorkoms 
Die vis word 20&nbsp;mm lank.

## Habitat 
Die vis verkies water met digte plantegroei en kom saam voor met klein baars, lampogies en ander klein vissies. Hulle vreet klein water organismes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Neolebias-lozii.html
Kadawer

[regs|duimnael|Kadawer van 'n [duif.]]
[regs|duimnael|'n [Mens|Menslike kadawer met lykvlekke.]]

'n **Kadawer** is 'n dooie liggaam. Die term word veral in die mediese wêreld gebruik vir 'n liggaam wat vir dissektering geoormerk is. Daar word meestal na die dooie liggaam van 'n dier as 'n *karkas* verwys. Die liggaam van 'n mens word meestal as 'n *lyk* of *stoflike oorskot* beskryf.
Vlermuisvalk

Die **vlermuisvalk** (*Macheiramphus alcinus*) is 'n roofvoël wat in Sub-Sahara Afrika en Suid-Asië tot in Nieu-Guinee voorkom.  Dit is na sy prooi vernoem, wat hoofsaaklik uit vlermuise bestaan. Die vlermuisvalk vereis 'n oop ruimte om te jag, maar sal op enige plek van digte reënwoude tot semi-droogte gebiede voorkom.

## Beskrywing 
Die vlermuisvalk is 'n slanke, medium-grootte roofvoël, ongeveer 45&nbsp;cm lank. Dit het 'n lang vlerke en tipiese valk silhoeët. Volwassene vlermuisvalke is donkerbruin of swart, met 'n wit vlek op die keel en bors en 'n wit streep bo en onder elke oog. Onvolwasse vlemuisvalke is bruin gevlek en het meer wit vere as volwassenes.

## Gedrag 
Vlermuise is die mees algemene prooi van die vlermuisvalk, maar hulle sal ook klein voëltjies, soos swaeltjies en naguiltjies, of selfs insekte vreet. Hulle prooi word teen 'n hoë spoed in die lug gejaag en gevang. Ongeveer 50% van hul jag is suksesvol.

## Teling 
Hofmakery behels toertjies in die lug. Die nes word met stokke gebou en is ongeveer 90&nbsp;cm in deursnee en 30&nbsp;cm diep. Die wyfie is alleen verantwoordelik vir die uitbroei van die eiers. Die manlike vlermuisvalk help dikwels met die kos. Die eiers neem ongeveer een maand om uit te broei en albei ouers help om hul kleintjies te voed.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=DAE4C523E252BDDA
Neolebias

**Neolebias** is ‘n genus wat hoort tot die familie *Distichodontidae*. Die genus word gevind in die Kongorivierstelsel. By die genus is die sylyn kleiner en daar is dertien spesies bekend waarvan slegs een in Suider-Afrika voorkom.

## Spesie 
Die volgende spesie kom in Suider-Afrika voor:
::* *Neolebias lozii* - Balk-dwergsitarien Winemiller & Kelso-Winemiller, 1993

Die ander spesies is:
* *Neolebias ansorgii* Boulenger, 1912
* *Neolebias axelrodi* Poll & J. P. Gosse, 1963
* *Neolebias gossei* (Poll & Lambert, 1964)
* *Neolebias gracilis* Matthes, 1964
* *Neolebias kerguennae* Daget, 1980
* *Neolebias philippei* Poll & J. P. Gosse, 1963
* *Neolebias powelli* Teugels & T. R. Roberts, 1990
* *Neolebias trewavasae* Poll & J. P. Gosse, 1963
* *Neolebias trilineatus* Boulenger, 1899
* *Neolebias unifasciatus* Steindachner, 1894

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *A Complete Guide to the FRESHWATER FISHES of Southern Africa.* Paul Skelton. 2001. 
*
55 Cancri

**55 Cancri** is ’n dubbelster sowat 41 ligjare van die Aarde af in die sterrebeeld Kreef (Cancer). Die stelsel bestaan uit ’n G-tipe hoofreeksster en ’n kleiner rooi dwerg. Hulle is meer as 1&nbsp;000&nbsp;AE van mekaar af (duisend keer die afstand tussen die Aarde en die Son).

Sedert 2011 is vyf planete bevestig wat om die hoofster, 55&nbsp;Cancri&nbsp;A (die geel dwerg), wentel. Daar kan meer planete wees. Die binneste planeet, 55&nbsp;Cancri&nbsp;e, beweeg voor die ster verby soos van die Aarde af gesien.

55 Cancri B is ’n rooi dwerg sowat 1&nbsp;065&nbsp;AE van die hoofster, en is baie kleiner en dowwer as die Son. Ondanks die afstand tussen hulle, lyk dit of die twee sterre swaartekraggebonde is. Daar is aanduidings dat komponent&nbsp;B self ’n dubbelster is, maar dit is onseker.

## Planetêre stelsel 
duimnael|links|200px|’n Vergelyking van die binneste planete van 55&nbsp;Cancri&nbsp;A (swart) met die planete van ons sonnestelsel.
Die eerste ster wat ontdek is, is b, wat HR&nbsp;3522b genoem is deur sy ontdekkers (HR&nbsp;3522 is ’n alternatiewe naam vir 55&nbsp;Cancri). Die planeet is egter meer bekend as 55&nbsp;Cancri&nbsp;b.

In 1998 is die ontdekking van ’n moontlike stofring om 55&nbsp;Cancri&nbsp;A aangekondig, maar dit kon nie bevestig word nie.

Ná verdere metings is die ontdekking van ’n planeet in 2002 aangekondig met ’n wentelafstand van sowat 5&nbsp;AE. Dit is 55&nbsp;Cancri&nbsp;d genoem. Nog ’n moontlike planeet, 55&nbsp;Cancri&nbsp;c, is terselfdertyd ontdek.

Die ontdekking van 55&nbsp;Cancri&nbsp;e is in 2004 aangekondig. Dit het ’n massa van 8,3 keer dié van die Aarde. Die metings wat tot dié ontdekking gelei het, het ook die bestaan van 55&nbsp;Cancri&nbsp;c bevestig.

In 2007 is die ontdekking van 55&nbsp;Cancri&nbsp;f aangekondig. 55&nbsp;Cancri was dus die eerste bekende vyfplaneetstelsel. Planeet&nbsp;f het dieselfde massa as c gehad en is binne die ster se gebied wat moontlik lewe kan bevat. Daar word nie geglo die planeet self het lewe nie, maar hipotetiese mane kan wel minstens mikrobiese lewe huisves.

Daar kan moontlik nog planete wees in die stelsel se stabiele sone, tussen f en d.

## Kommunikasie 
’n Boodskap is op 6 Julie 2003 van die Aarde na 55&nbsp;Cancri gestuur. Dit is "Cosmic Call&nbsp;2" genoem en sal die ster in Mei 2044 bereik.

## Verwysings 
## Eksterne skakels 
* 
* 
* 

* 15px Hierdie artikel is vertaal uit die Engelse Wikipedia
Stephen Booth

**Stephen Booth** (* 1952) is 'n Engelse skrywer van misdaadromans. Hy het veral bekendheid verwerf met sy *Cooper and Fry*-romanreeks wat in Derbyshire afspeel.

## Lewe 
Booth is as seun van Jim en Edna Booth in Burnley, Lancashire gebore. Op tweejarige leeftyd het hy met sy ouers na Blackpool verhuis waar hy later by *Arnold School* skoolgegaan het. Tans woon hy met sy vrou naby Retford in Nottinghamshire.

## Loopbaan 
Booth was 27 jaar lank as joernalis vir 'n verskeidenheid dagblaaie, tydskrifte en radiostasies werksaam, waaronder die *Wilmslow Advertiser*, *Huddersfield Examiner*, en die *Worksop Guardian*, en het in hierdie tyd reeds 'n aantal kortverhale gepubliseer. In 2001 het hy joernalisme laat vaar en hom as voltydse skrywer bekwaam. 

## Bibliografie 
Booth se romans handel oor twee jong polisiemanne in Derbyshire, Ben Cooper en Diane Fry, wat moorde probeer oplos. Die Cooper-en-Fry-reeks van romans bestaan uit (in chronologiese volgorde):

# *Black Dog (2000)*
# *Dancing with the Virgins (2001)* 
# *Blood on the Tongue (2002)*
# *Blind to the Bones (2003)* 
# *One Last Breath (2004)*
# *The Dead Place (2005)*
# *Scared to Live (2006)*
# *Dying to Sin (2007)*
# *The Kill Call (2009)*
# *Lost River (2010)*
# ''The Devil's Edge (2011)*
# *Dead and Buried (2012)*
# *Already Dead (2013)*
# *The Corpse Bridge (2014)*
# *The Murder Road (2015)*

## Literêre pryse en nominasies 
* 2001 - *Barry Award* vir die beste Britse misdaadroman: *Black Dog*
* 2001 - Die *Crime Writers' Association* se *Gold Dagger* vir die beste misdaadroman van die jaar: *Dancing with the Virgins*
* 2002 - *Barry Award* vir die beste Britse misdaadroman: *Dancing With the Virgins*
* 2003 - *Dagger in the Library*
* 2006 - *Theakston's Old Peculier Crime Novel of the Year Award*: *One Last Breath*
* 2007 - *Theakston's Old Peculier Crime Novel of the Year Award*: *The Dead Place*

## Eksterne skakels 
* *Amptelike webtuiste''
Sonradius

**Sonradius** is ’n meeteenheid wat gebruik word om die grootte van sterre aan te dui in vergelyking met die radius van die Son:

: =  = 

 is sowat 695&nbsp;500 km of 110 aardradiusse () en 10 Jupiter-radiusse ().
Kraftwerk

**Kraftwerk** (Duits: "kragsentrale") is 'n Duitse musiekprojek en musiekgroep wat deur Ralf Hütter (* 1946) en Florian Schneider (1947−2020) in 1970 in Düsseldorf gestig en steeds aktief is.

Kraftwerk het danksy sy baanbrekerswerk op die gebied van elektroniese popmusiek internasionale bekendheid verwerf en in die 1970's en vroeë 1980's belangrike invloed op musiekstyle soos synthie-pop, electro-funk of Detroit Techno uitgeoefen. Die Amerikaanse dagblad *New York Times* het na die groep in 1997 as die "Beatles van elektroniese dansmusiek" verwys.

In sy musiek verbind Kraftwerk drywende, herhalende ritmes met pakkende melodieë en 'n minimalistiese, suiwer elektroniese instrumentalisasie. Die groep se eenvoudige lirieke word soms deur 'n vocoder voorgedra of deur teks-tot-spraaksagteware gegenereer.

## Diskografie 
* Kraftwerk (1970)
* Kraftwerk 2 (1972)
* Ralf und Florian (1973)
* Autobahn (1974)
* Radio-Activity (1975)
* Trans-Europe Express (1977)
* The Man-Machine (1978)
* Computer World (1981)
* Electric Café (1986)
* Tour de France Soundtracks (2003)

## Verwysings
Kepler-20

**Kepler-20** is ’n ster sowat 950 ligjare van die Aarde af in die sterrebeeld Lier. Dit het ’n stelsel van vyf bevestigde planete. Die skynbare helderheid van die ster is 12,51 en dit kan dus nie met die blote oog gesien word nie. Dit is effens kleiner as die Son, met ’n radius van 94% en ’n massa van 91% dié van die Son. Die effektiewe temperatuur van sy fotosfeer is teen 5&nbsp;466 kelvin effens koeler as dié van die Son. Dit is egter ook ’n geel dwerg van spektraaltipe G8. en Kepler-20f, wat om ’n Son-tipe ster wentel. Hoewel hulle omtrent so groot soos die Aarde is, is hulle baie nader aan hul ster as die Aarde en hulle val dus nie in die bewoonbare sone nie;

Planete e en f se massa is onseker omdat dit te klein is om met huidige tegnologie deur middel van radiale snelheid vas te stel.

## Verwysings 
## Eksterne skakels 
* Multimedia:
** Video (01:33) Nasa Discovers First Earth-like Exoplanet Orbiting a Sun-like Star.

* 15px Hierdie artikel is vertaal uit die Engelse Wikipedia
Kepler-33

**Kepler-33** is ’n ster in die sterrebeeld Lier met vyf bekende planete. Dit het begin om uit die hoofreeks te beweeg; dit het rofweg 161,5% van die Son se radius, maar net 116,4% van sy massa. Dit is waarskynlik ’n G-tipe ster. Sy afstand is onbekend.

## Planeetstelsel 
Die ontdekking van ’n vyfplaneetstelsel is op 26 Januarie 2012 aangekondig. Anders as ander sterre wat via die Kepler-ruimteteleskoop bevestig is, is hul massa onbekend. Te oordeel na hul radiusse, kan b ’n groot Aarde-tipe of klein Neptunus-tipe planeet wees, terwyl die ander vier waarskynlik laasgenoemde is.

## Verwysings 
## Eksterne skakels
* 15px Hierdie artikel is vertaal uit die Engelse Wikipedia
Mormyridae

**Mormyridae** (Bottelneuse) is 'n visfamilie van die orde Osteoglossiformes en kom slegs in Afrika voor. Die familie bestaan uit agtien genera met 200 spesies. In Engels staan die familie bekend as *Snout fishes*.

## Kenmerke 
Die lang, amper slurpagtige snoet is kenmerkend van die familie.

## Genera 
Die volgende genera en gepaardgaande spesies is deel van die familie:
* *Cyphomyrus
::* *Cyphomyrus discorhynchus* - Zambezi-papegaaivis

* *Hippopotamyrus*
::* *Hippopotamyrus ansorgii* - Slanke klipstamper

* *Marcusenius*
::* *Marcusenius macrolepidotus* - Snawelvis

* *Mormyrops*
::* *Mormyrops anguilloides* - Roof-bottelneus

* *Mormyrus*
::* *Mormyrus lacerda* - Westelike bottelneus
::* *Mormyrus longirostris* - Oostelike bottelneus

* *Paramormyrops*
::* *Paramormyrops jacksoni* - Spook-klipstamper

* *Petrocephalus*
::* *Petrocephalus catostoma* - Noordelike stompkoppie
::* *Petrocephalus wesselsi* - Suidelike stompkoppie

* *Pollimyrus*
::* *Pollimyrus castelnaui* - Dwerg-klipstamper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
*  Skelton, Paul: *A Complete Guide to the FRESHWATER FISHES of Southern Africa.''. 2001. 
*
Sosiale markekonomie

**Sosiale markekonomie** is 'n maatskaplike en ekonomiese ideaal waardeur vrye ondernemingsgees in 'n mededingende markekonomie met maatskaplike vooruitgang verbind word. Hierdie vooruitgang word juis deur ekonomiese sterkte bewerkstellig.

Die term is veelvuldig interpreteerbaar en word dus dikwels as politieke trefwoord beskou. Die term en konsep van 'n sosiale markekonomie is oorspronklik deur Alfred Müller-Harnack (1901-1978) ingevoer wat dit as 'n Ireense formule beskou het waarvolgens die beginsel van 'n vrye mark met dié van sosiale gelykberegtiging verbind word. Die Duitse minister van ekonomiese sake, Ludwig Erhard, het die term later oorgeneem, al was 'n markekonomie vir hom op sigself sosiaal en was daar dus geen behoefte aan enige regstelling van staatskant af nie.

Die konsep van 'n markekonomie berus op gedagtes wat met verskillende swaartepunte reeds in die 1930's en 1940's as deel van 'n historiese en veelvuldige ekonomiese stroming ontwikkel is wat destyds neo-liberalisme genoem is (maar nie met huidige neo-liberale konsepte van 'n fundamentalistiese markekonomie verwar moet word nie). Ordoliberalisme, met Walter Eucken, Franz Böhm, Alexander Rüstow en Wilhelm Röpke as sy belangrikste verteenwoordigers, het deel uitgemaak van hierdie stroming.

Huidige konsepte van 'n sosiale markekonomie baseer steeds op daardie gedagtes, word egter deur 'n meer pragmatiese ingesteldheid gekenmerk wat byvoorbeeld in die konjunktuur- en sosiale beleid na vore tree. Die staat verseker dat burgers, wat as gevolg van ouderdom, siekte, ongeskiktheid of werkloosheid geen inkomste op 'n vrye mark kan verdien nie, deur sosiale maatreëls beskerm word. Sodoende is sosiale markekonomie allesbehalwe 'n "derde opsie" naas kapitalisme en 'n sentraal beplande ekonomie, maar eerder 'n aangepaste model van 'n vrye markekonomie waarin die staat as koördineerder die negatiewe uitwerkings van 'n kapitalistiese markgebaseerde stelsel teenwerk.

Tans word die term "sosiale markekonomie" veral gebruik om na die ekonomiese en sosiale modelle van die Bondsrepubliek Duitsland en die Republiek van Oostenryk te verwys. In Wes-Duitsland het die term tussen 1949 en 1966 en nog eens tussen 1982 en 1998 die rigsnoer vir die regeringsbeleid gegee en is later as 'n voorbeeld vir ander ekonomieë aangeprys.

Die reële ekonomiese en maatskaplike orde van Wes-Duitsland het die teoretiese model van 'n markekonomie net in bepaalde opsigte as leidraad gebruik en is derhalwe dikwels as "Rynse kapitalisme" bestempel. In die staatsverdrag, wat tussen die Bondsrepubliek Duitsland en die Duitse Demokratiese Republiek in 1990 aangegaan is om die hereniging van dié twee Duitse state te reël, is die sosiale markekonomie as gemeenskaplike ekonomiese basis vir die monetêre, ekonomiese en sosiale unie van die twee voormalige Duitse state aanvaar.

Die Europese Unie strewe volgens die Lissabon-ooreenkoms na 'n "mededingende sosiale markekonomie" met werkgeleenthede vir almal en sosiale vooruitgang.

## Verwysings
Osteoglossiformes

**Osteoglossiformes** (Beenagtige tonge) is 'n vis-orde wat hoort tot die klas *Actinopterygii*.

Die volgende families is deel van die orde **Osteoglossiformes**:

*Arapaimidae
*Gymnarchidae
*Hiodontidae
*Mormyridae
*Notopteridae
*Osteoglossidae
*Pantodontidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* http://fishbase.org
Aardmassa

duimnael|Die grootte van die Aarde teenoor Neptunus. Neptunus het 'n massa van 17,147 Aardes.

**Aardmassa** (M🜨) is die massaeenheid wat gelyk is aan die massa van die Aarde.  = . Die eenheid word dikwels gebruik om ander ruimteliggame se massa uit te druk.

 is ook gelyk aan:
* 81,3 maanmassas (ML)
* 0,00315 Jupiter-massa (MJ) (Jupiter het 317,83 aardmassas)
* 0,0105 Saturnus-massa (Saturnus het 95,16 aardmassas)
* 0,0583 Neptunus-massa (Neptunus het 17,147 aardmassas)
* 0,000003003 sonmassa (M☉) (Die son het 332&nbsp;946 aardmassas)

## Verwysings
Richard G. Morris

**Richard Graham Michael Morris** (gebore 1948) is 'n Britse neurowetenskaplike. Hy is veral bekend danksy die ontwikkeling van die Morris-waterdoolhof, een van die leertoetse vir knaagdiere wat tans die meeste gebruik word, en vir sy werk oor die funksie van die hippokampus, ’n deel van die brein. 

Hy is die direkteur van die Sentrum vir Kognitiewe en Senuweestelsels in Edinburg en ’n hoogleraar in neurowetenskap aan die Universiteit van Edinburg. 

Sedert 1997 is hy 'n fellow van die Royal Society. Morris is in 2007 benoem tot kommandeur in die Orde van die Britse Ryk.

## Verwysings 
## Eksterne skakels 
* Tuisblad
Gliese 876

**Gliese 876** is ’n rooi dwergster sowat 15 ligjare van die Aarde af in die sterrebeeld Waterdraer. Dit is die vierde naaste ster aan die Son wat ’n bevestigde planeetstelsel is en die naaste ster wat meer as een planeet het – daar is altesaam vier.

Twee planete is in die ster se bewoonbare sone geleë, maar hulle is moontlik gasreuse soortgelyk aan Jupiter.

## Eienskappe 
Gliese 876 is redelik na aan die sonnestelsel – sowat 15,3 ligjare. Dit is egter so flou dat dit net deur ’n teleskoop gesien kan word. As ’n rooi dwerg is dit baie ligter as ons Son; dit het na raming sowat 32% van die Son se massa.

Nie een van die planete beweeg voor die ster verby soos van die Aarde af gesien nie en dit maak dit moeilik om hul eienskappe te bestudeer.

### Planete 
Die buitenste drie bekende planete het waarskynlik buite die stelsel gevorm en is daarna deur die ster aangetrek.

; Gliese 876 d
Gliese 876 d is die binneste planeet, en met sy massa van net 5,88 keer dié van die Aarde, kan hy ’n digte terrestriële planeet wees.

[duimnael|links|Gliese&nbsp;876&nbsp;c vvorgetsel as ’n gasreus baie soos [Saturnus]]
; Gliese 876 c
Gliese 876 c is ’n reuseplaneet van sowat 0,62&nbsp;MJ. Dit neem 30,34 dae om om die ster te wentel. Sy wentelbaan is binne die bewoonbare sone en daar kan vloeibare water op sy mane se oppervlak wees indien hulle bestaan.

; Gliese 876 b
Gliese 876 b het ’n massa van omtrent twee keer dié van Jupiter en neem sowat 61 dae om om die ster te wentel op ’n afstand van net 0,208&nbsp;AE, nader as wat Mercurius aan die Son is. Die teenwoordigheid van vloeibare water op sy mane is moontlik indien hulle bestaan.

; Gliese 876 e
Gliese 876 e het ’n soortgelyke massa as Uranus en sy wentelbaan word in 124 dae voltooi.

## Verwysings 
## Eksterne skakels 
* 
* 
* 
* 
* 

* 15px Hierdie artikel is vertaal uit die Engelse Wikipedia
Senqunyanerivier

Die **Senqunyanerivier** is 'n rivier in die sentrale deel van Lesotho. Die naam beteken *Klein-Oranjerivier* in Sotho.

Die Senqunyanerivier ontspring op die westelike hange van die Malutiberge. By die bron is die bymekaarkompunt van drie distrikte: Maseru, Berea en Leribe. Die Senqunyanerivier vloei eers suidwes en dan suidwaarts. By Ha Marakabei volg dit die pad wat uit die Laaglande van Lesotho lei na Thaba-Tseka in die weste. Dit vorm byna oral langs sy loop distriksgrense: die grens van Berea- en Thaba-Tsekadistrikte strek selfs in sy geheel langs die Senqunyanerivier.

Net voordat dit uitmond in die Mohaledam, word 'n deel van die Lesotho-Hoogland-waterprojek bereik. Die Senqunyanerivier sluit na ongeveer 200 kilometer aan by die Senqu- of Oranjerivier by Ha Nkau, en vorm die grens tussen die distrikte van Mohaleshoek en Quthing, op pad na Suid-Afrika.

## Sien ook 
* Lys van riviere in Afrika

## Verwysings
Karel die Stoute

**Karel die Stoute** (Dijon, 10 November 1433 – Nancy, 5 Januarie 1477) was die hertog van Boergondië, Brabant, Limburg en Luxemburg, en die graaf van Vlaandere, Artesië, Henegouwen, Holland, Zeeland en Namen. Hy was die seun van Filips die Goeie en Isabella van Portugal. Sy naam verwys na sy durf oftewel "stoutmoedigheid", en nie na sy onvanpaste gedrag nie.

[duimnael|links|Karel die Stoute en [Filips die Goeie (in swart klere). *Chroniques de Hainaut*, c. 1447–8 (Koninklike Biblioteek van België)]]

Hy vestig die rekenkamer en die parlement in Mechelen. Karel het een dogter, Maria, maar geen seuns gehad nie.

Karel het verskeie tale gepraat. Hy was bekend as 'n uitmuntende, maar soms wreedaardige militêre aanvoerder. Hy was begerig om 'n ambisieuse ryk op te bou wat van die Middellandse See tot aan die Noordsee strek, in navolging van die ou koninkryk van Lotharius. As deel van hierdie projek het hy die Hertogdom Lotaringe in 1477 ingeval, waar hy tydens die Slag van Nancy omgekom het.

Hy is in die Onze-Lieve-vrouekerk in Brugge begrawe.
Joseph Beuys

200px
**Joseph Beuys**

**Duitse kunstenaar en kunsteoretikus**

----

**Handtekening**
120px

----

**Beduidende werke**
160px
*7&nbsp;000 eikebome*documenta VII, 1982

**Joseph Heinrich Beuys** [ˈjoːzɛf ˈbɔʏs] (* 12 Mei 1921 in Krefeld; † 23 Januarie 1986 in Düsseldorf) was 'n Duitse aksiekunstenaar, beeldhouer, tekenaar, kunsteoretikus en professor aan die *Kunstakademie Düsseldorf*.

Sy omvangryke werk is gegrond op humanistiese, sosiaal-filosofiese en antroposofiese beginsels en het sy hoogtepunt in Beuys se "uitgebreide definisie van kuns" en sy konsep van "sosiale beeldhouwerke" as *Gesamtkunstwerk* of algehele kunswerk bereik waarmee Beuys in die laat 1970's samelewing en politiek op 'n kreatiewe manier wou beïnvloed. Gedurende sy leeftyd is vurige debatte oor sy kuns gevoer, maar tans word hy as een van die beduidendste kunstenaars van die tweede helfte van die 20ste eeu beskryf en as "ideaaltipiese teenspeler" van Andy Warhol beskou.

## Verwysings 
## Eksterne skakels
Malibamat'so-rivier

Die '''Malibamat'so-rivier''' is 'n groot rivier in die ooste van Lesotho. Die rivier ontspring op die noordegrens van Lesotho en vloei 'n lang afstand suidwaarts voordat dit by die Senqurivier (die Sothonaam vir die Oranjerivier) aansluit. 

Ongeveer in die middel van sy loop word water van die rivier opgegaar in die reuse Katsedam, Afrika se hoogste dam op 1&nbsp;993&nbsp;meter (6,539 voet) bo seevlak.

## Ligging 
*Oorsprong by:
*Katsedam:
*Senqurivier-samevloei by:

## Verwysings
Makhalengrivier

Die **Makhalengrivier** (in Suid-Afrika bekend as die Kornetspruit) is 'n rivier in die weste van Lesotho. Die rivier vloei suidwes vanaf die Malutiberge verby die dorpe Molimo-Nthuse, Makhaleng, Ramabanta en Qaba. Dit vloei uiteindelik by die internasionale grens in die Oranjerivier in. 

Die vallei van die rivier is deel van verskeie bergpasse, soos die Molimo-Nthuse-pas (*God Help Me Pass*) en die *Poorte van Paradys-pas* (*Gates of Paradise Pass*).

## Sien ook 
* Makhalengbrug (grenspos)

## Bronnelys 
* Fitzpatrick, M., Blond, B., Pitcher, G., Richmond, S., and Warren, M. (2004) *South Africa, Lesotho and Swaziland.* Footscray, VIC:
Hans Ferdinand Linskens

**Hans Ferdinand Linskens** (Lahr, Duitsland, 22 Mei 1921-13 Augustus 2007) was 'n Duitse plantkundige en genetikus. Hy was professor in plantkunde aan die Radboud Universiteit Nijmegen van 1957 tot 1986. en *Sexual Plant Reproduction*. Behalwe redakteur van tydskrifte was hy ook 'n invloedryke redakteur van handboeke.

Linskens was lid van die Deutsche Akademie der Naturforscher Leopoldina, Linnean Society of London, Koninklijke Nederlandse Akademie van Wetenschappen, en die Académie Royale des Sciences de Belgique.

## Verwysings
Slag van Nancy

Die **Slag van Nancy** was 'n veldslag wat op 5 Januarie 1477 naby Nancy, die destydse hoofstad van die Hertogdom Lotaringe, plaasgevind het. Die hertog van Lotaringe, Renatus II, vra die Switserse Bondgenootskap om bystand teen hertog Karel die Stoute van Boergondië wat die hoofstad van Lotaringe onder beleg geplaas het. Die 6000 troepe van die Switserse Bondgenootskap vernietig die 10000 man lëer van hertog Karel van Boergondië. Tydens die geveg is Karel die Stoute dodelik gewond en op die slagveld oorlede. Renatus het die jaar tevore tydens die Slag van Murten die Switserse Bondgenootskap teen Karel die Stoute bygestaan. Dit het die Boergondiërs se pogings om Lotaringe te onderwerp tot 'n einde gebring.

Buiten die feit dat Lotaringe sy onafhanklikheid behou het, is die geveg ook van belang omdat hy die uitbreiding van Boergondië gestuit het. Dit het Frankryk die geleendheid gebied om sy magsposisie teenoor die van sy groot teenstander Boergondië te versterk. Hierna het Frankryk dan ook stelselmatig die voormalige besittings van Boergondië ingepalm, soos Pikardië.
Mu Arae

**Mu Arae** (ook genoem **μ Ara**, **μ Arae** of **HD&nbsp;160691**) is ’n hoofreeksster van spektraaltipe GV sowat 50 ligjare van die Aarde af in die sterrebeeld Altaar (Ara). Die ster het ’n stelsel van vier planete, waarvan drie ’n massa het naby aan dié van Jupiter.

## Eienskappe 
Die ster het ’n massa van sowat 10% meer as die Son. Dit is aansienlik ouer: sowat 6,34&nbsp;miljard jaar. Sy radius is 36% groter as die Son s’n en hy is 90% helderder. Die ster is metaalryk en die verhouding tussen yster en waterstof is sowat twee keer so groot as in die Son. Mu&nbsp;Arae het ook meer helium.

Die ster, wat nes die Son ’n G-tipe ster is, betree dalk sy fase as reusester en is besig om uit waterstof in sy kern te raak. Dit word weerspieël in die onsekerheid oor sy helderheidsklas, tussen IV (die subreusesterre) en V (hoofreekssterre soos die Son).

## Planeetstelsel 
### Ontdekking 
duimnael|links|240px|Mu Arae met die afstand van sy vier planete aangedui.
Die eerste planeet se ontdekking is in 2001 aangekondig deur die Anglo-Australiese Planeetsoekspan. Daar is geglo Mu&nbsp;Arae&nbsp;b is in ’n hoogs eksentrieke wentelbaan van sowat 743 dae. In 2004 is ’n tweede planeet, nou bekend as Mu&nbsp;Arae&nbsp;e, ontdek. Daar is toe geglo dit is in ’n wentelbaan van 8,2 jaar met ’n hoë eksentrisiteit.

In 2006 het twee spanne, onder leiding van Krzysztof Goździewski en Francesco Pepe onderskeidelik, aangekondig dat die ster ’n vierde planeet, Mu&nbsp;Arae&nbsp;d, het met ’n wentelbaan van sowat 311 dae. Dit het gelei tot hersiene parameters vir die ander planete, met laer eksentrisiteit. Met die ontdekking van die laaste planeet was Mu&nbsp;Arae die eerste bekende ster met vier planete naas 55 Cancri.

## Verwysings 
## Eksterne skakels 
* 
* 
* 

* 15px Hierdie artikel is vertaal uit die Engelse Wikipedia
Klein Karoo (rolprent)

: *Die artikel handel oor die rolprent, vir die gelyknamige streek, sien Klein Karoo.*

**Klein Karoo** is ’n Afrikaanse rolprent wat op 1 Februarie 2013 in teaters oral in Suid-Afrika begin draai het. Tydens die openingsweek het die rolprent beter by die loket gevaar as Steven Spielberg se *Lincoln*, wat op dieselfde dag begin draai het. Meer mense het oor dié naweek na Klein Karoo gaan kyk as na *Life of Pi*, *Les Misérables* of *Argo of Django Unchained*.

## Genre 
Die rolprent is ’n romantiese komedie. Dit het 'n OL-ouderdomsperk (ouerleiding vir jong kinders).

## Hoofrolspelers 
* Donnalee Roberts as Cybil Ferreira, 'n onderwyseres
* Tim Theron as Frans Coetzee, 'n rolprentmaker
* Hykie Berg as Meyer Labuschagne, wynmaker en volstruisboer
* Anel Alexander as Sophie Ferreira, Cybil se suster
* Sisanda Henna as Bongi
* Pierre Breytenbach as Karel Kiempie
* Amalia Uys as Magriet
* Bouwer Bosch as Brian

## Storielyn 
’n Jong onderwyseres van Oudtshoorn, Cybil Ferreira, sal enigiets in haar vermoë doen om te verseker dat haar projek by die plaasskooltjie Kalfieskraal voortgaan.  Die grond waarop Kalfieskraal gebou is, is te koop en die potensiële kopers stel nie in die projek belang nie. So kom Frans Coetzee in die prentjie.  Frans is ’n rolprentvervaardiger met ’n gebroke hart, wat in die Klein-Karoo is om saam met sy span ’n dokumentêr oor opheffingswerk in die omgewing te maak - en hopelik in die proses te vergeet van liefde, vrouens, en al die moeilikheid wat daarmee gepaardgaan. Cybil en Frans se paadjies kruis en beide se wêrelde word totaal omver gegooi.

## Sien ook 
* Lys van Afrikaanse rolprente

## Verwysings 
## Eksterne skakels 
* Die rolprent se amptelike webtuiste
*
Stanislas Leszczynski

duimnael|links|Wapen van Stanisław Leszczyński as Prins van Lotaringe.
**Stanisław Bogusław Leszczyński** (Lemberg, 20 Oktober 1677 - Lunéville, Lotaringe, 23 Februarie 1766) was die koning van Pole en later die hertog van Lotaringe. Hy stam van 'n ou adellike Poolse familie af. Stanislas was 'n verligte heerser en geïnteresseerd in die kunste en wetenskap. Hy was belese en het verskeie tale gepraat. Place Stanislas in Nancy is na hom vernoem, en daar is 'n standbeeld van hom in die middel van die plein.
Eilandstaat

duimnael|400px|Onafhanklike eilandstate oor die wêreld (met landgrense in groen en sonder landgrense in blou).

'n **Eilandstaat** is 'n onafhanklike land wat uit een eiland, 'n eilandgroep of dele van eilande bestaan en nie deel uitmaak van 'n kontinent nie. Eilandstate verskil daardeur van landingeslote lande en kuslande.

Van die tans 193 lidlande van die Verenigde Nasies is 47, ongeveer 1/4, eilandstate.

Die grootste eilandstaat volgens oppervlakte is Indonesië, gevolg deur Madagaskar, Papoea-Nieu-Guinee, Japan, die Filippyne, Nieu-Seeland en die Verenigde Koninkryk.

## Lys van eilandstate 
## Sien ook 
* Landingeslote land
Landingeslote land

duimnael|400px|Landingeslote lande oor die wêreld (groen) en tweekeer landingeslote lande (pers).

'n **Landingeslote land** is 'n land sonder direkte seetoegang. Binneseë soos die Kaspiese See en die Aralsee word nie in aanmerking geneem nie. Landingeslote lande verskil daardeur van eilandstate en kuslande.

Van die tans 193 lidlande van die Verenigde Nasies is 44, ongeveer 1/4, landingeslote lande, waarvan twee – Liechtenstein en Oesbekistan – net aan ander landingeslote lande grens. Drie lande – Lesotho, San Marino en die Vatikaanstad – word net deur een enkele land omring en is daarmee enklawes. Sewe lande – Andorra, Bhoetan, Liechtenstein, Moldowa, Mongolië, Nepal en Eswatini – is tussen twee lande geleë.

Die grootste landingeslote land volgens oppervlakte is Kasakstan en ook die enigste een wat op twee kontinente – Asië en Europa – geleë is. Die landingeslote land met die grootste bevolking is Ethiopië. Geen landingeslote land is op 'n eiland geleë nie, sodat almal oor die kontinentale landmassas versprei is. Daar is nie 'n landingeslote land in Noord-Amerika of Oseanië nie. Die buurlande Bolivië en Paraguay is die enigste twee landingeslote lande in beide die Amerikas en die Westelike Halfrond.

## Lys van landingeslote lande 
## Sien ook 
* Eilandstaat
* Enklawe

## Eksterne skakels 
*
Place Stanislas

**Place Stanislas** is 'n plein in die stad Nancy in Lotaringe in Frankryk. Die plein is in opdrag van die laaste hertog van Lotaringe Stanislas Leszczynski deur die argitek Emanuel Héré ontwerp en tussen 1751 en 1755 gebou. Sy huidige naam is in 1831 deur die inwoners van Nancy aan hom gegee in herinnering aan hulle voormalige hertog wat allerwee vir sy opheffingswerk beroemd was. Place Stanislas word tot UNESCO se wêrelderfenisgebied toegereken, en as een van die mooiste pleine in Frankryk beskou. Die plein is oorspronklik bedoel om as 'n skakel tussen die *Ville Neuve*, die nuwe stadsuitbreidings, en die historiese sentrum van Nancy te dien. Hy het sedertdien 'n algemene toeristeaantreklikheid sowel as 'n alledaagse leefruimte vir die inwoners geword.

duimnael|center|400px|Panorama van Place Stanislas in 2005

## Bronne 
* Hierdie is 'n vertaling uit die Franse Wikipedia

## Eksterne skakels
Sevens Center

duimnael|regs|Die oorspronklike binneruimte

Die **Sevens Center** is 'n winkelsentrum in Düsseldorf, Duitsland wat in Oktober 2000 in die bekende winkellaan Königsallee geopen is.

## Konsepte 
Oorspronklik is elkeen van die winkelsentrum se sewe verdiepings volgens 'n tema ontwerp, van daar ook die naam "Sevens". In 2011 is egter begin om die sentrum se binneruimte te herbou. So is die sentrum onder meer van 'n nuwe roltrapstelsel voorsien voordat dit op 17 November 2011 heropen is.

Die sentrum is weer herbou om in die Kersseisoen van 2012 meer passante te lok en 'n verbinding met die nabygeleë winkelsentrum *Kö-Galerie* te skep.

## Huurders 
Die elektronika-winkel Saturn, wat oor vyf verdiepings strek, is die ankerhuurder van die Sevens Center, terwyl die sogenaamde Mall in die eerste verdieping deur mode- en leefstyl-winkels oorheers word. Nege restaurants en kroeë het in die onderste verdieping ontstaan.

Vir die winkelruimte van altesaam 19&nbsp;000&nbsp;m² is daar 35 huurders, waaronder ontwerper-winkels soos *Philipp Plein* en Giorgio Armani asook *Desigual*.

## Fotogalery 

Lêer:Sevens Duesseldorf.jpg|Die nuwe binneruimte
Lêer:Sevens Center Düsseldorf 2012 (5).jpg|Roltrappe

## Eksterne skakels 
* Webtuiste van die Sevens Center
Nigel Farage

**Nigel Paul Farage** (/ˈfærɑːʒ/; gebore 3 April 1964) is ’n Britse politikus wat sedert 2024 Lid van die Parlement (MP) vir Clacton en Leier van Reform UK is, nadat hy reeds van 2019 tot 2021 die leier van dié party was. Hy was die leier van die Verenigde Koninkryk Onafhanklikheidsparty (UKIP) van 2006 tot 2009 en weer van 2010 tot 2016. Farage het van 1999 tot en met die Verenigde Koninkryk se onttrekking uit die Europese Unie (EU) in 2020 as lid van die Europese Parlement (MEP) vir Suidoos-Engeland gedien.

Farage het die Konserwatiewe Party in 1992 ná die ondertekening van die Maastricht-verdrag verlaat om 'n stigtingslid van die UKIP te word. Hy was onsuksesvol in die Europese en Britse verkiesings sedert 1994, maar het uiteindelik in die verkiesings vir die Europese Parlement in 1999 'n setel as afgevaardigde vir Suidoos-Engeland gewen nadat 'n stelsel van streeksgebonde kandidatelyste ingevoer is. Farage is in 2004 en 2009 herverkies.

In September 2006 is Farage as leier van die UKIP aangewys en het dié party se verkiesingsveldtog vir die Europese Parlementsverkiesing in 2009 gevoer. Die UKIP het betreklik goed in die verkiesing gevaar en die tweede sterkste party geword met twee miljoen van die uitgebragte stemme, nog voor die Arbeidersparty (Labour) en die Liberale Demokrate. In November 2009 het Farage as UKIP-partyleier bedank om in die Britse algemene verkiesing van 2010 teen die destydse speaker van die Britse Laerhuis, John Bercow, in die Buckingham-kiesafdeling te staan. Farage was onsuksesvol in dié poging en kon slegs die derde hoogste persentasie van die uitgebragte stemme op hom verenig. Kort nadat verkiesingslokale op 6 Mei 2010 geopen het, is Farage in 'n vliegtuigongeluk in Nottinghamshire beseer.

In November 2010 is Farage weer as leier van die UKIP aangewys nadat die vorige voorsitter, Lord Pearson of Rannoch, bedank het. Farage het veral bekendheid met sy vurige en soms ook omstrede toesprake in die Europese Parlement verwerf. Op 4 Julie 2016 het hy bekend gemaak dat hy as UKIP-partyleier bedank.

Op 3 Junie 2024 het hy leier geword van die nuwe regs-populistiese party, Reform UK. Op 4 Julie 2024 het Farage die Clacton-setel gewen met 46,2% van die plaaslike stemme en sodoende vir die eerste keer ’n Lid van die Parlement (LP) geword. Benewens Farage is nog vier kandidate van Reform UK tot die parlement verkies. Met die Konserwatiewes nou in die opposisie, het Farage sy aandag gefokus op die wen van setels teen die regerende Arbeidersparty in die volgende verkiesing, en gesê: *"Reform is nou tweede na Labour in 87 setels in hierdie land. Ons kom vir jou, Keir Starmer".*

Na die Verenigde Koninkryk se uittrede uit die Europese Unie – wat Farage se vernaamste beleidsprioriteit was – het hy hom toenemend begin toespits op binnelandse beleidsake soos belastingverligting, ’n kritiese benadering tot maatreëls teen klimaatsverandering, en beloftes om die klein bote met migrante van regoor die wêreld, wat in groot getalle die kus van Suidoos-Engeland bereik, te beperk.

## Verwysings 
## Eksterne skakels 
* Nigel Farage – Amptelike webtuiste
Karl Mannheim

**Karl Mannheim** (27 Maart 1893 – 9 Januarie 1947) of **Károly Mannheim** was ’n Hongaarsgebore Duitse ekonoom en sosioloog en een van die grondleggers van die klassieke sosiologie.  Hy was ook die stigter van die “sosiologie van kennis”.

## Lewe 
[duimnael|links|upright|Karl Mannheim se laaste rusplek in die [Londense Golders Green-krematorium]]
Mannheim is in Budapest gebore en het daar en in Berlyn, Parys en Heidelberg gestudeer. In Budapest, aan die Universiteit van Budapest, het die D.Phil.-graad behaal. In 1914 het hy lesings van Georg Simmell bygewoon. Gedurende die kortstondige periode van Sowjet Hongarye in 1919 het hy klas gegee in onderwyskolleges. Die werk was te danke aan sy vriend György Lukács wie se politieke omskakeling na kommunisme hy egter nie gedeel het nie. Na die opkoms van die harde teen-rewolusionêre regime in Hongarye, het Mannheim na Duitsland uitgewyk. In Duitsland het Mannheim van Freiburg na Heidelberg getrek en in 1921 het hy met Julia Lang, ’n sielkundige, getrou. In 1926 het Mannheim voldoen aan die vereistes om te kan klas gee in sosiologie in Heidelberg. In 1930 het hy ’n sosiologieprofessor geword aan die Goethe-Universiteit Frankfurt am Main. Gedurende hierdie periode (die lente van 1930 tot die lente van 1933) was Norbert Elias en Hans Gerth sy assisstente met Elias die senior vennoot. Gretha Kuckhoff het ook vir hom gewerk maar in 1933 vertrek om aan die Londense Skool vir Ekonomie (LSE) te gaan studeer en om voor te berei vir Mannheim se emigrasie daarheen.

Nadat hy in 1933 sy professorskap verloor het, het hy voor die nuwe regering gevlug en in Brittanje gaan woon waar hy aangestel is as lektor in sosiologie aan die LSE. In 1941 is hy deur sir Fred Clarke, direkteur van die Instituut vir Opvoeding aan die Universiteit van Londen, genooi om op tydelike basis klas te gee naas sy werk aan die LSE. In Januarie 1946 het hy die voorsitter geword van onderwys aan die Instituut vir Onderwys. Hy het die pos beklee totdat hy ’n jaar later oorlede is. Gedurende sy tyd in Engeland het Mannheim ’n sentrale rol vervul in ‘The Moot’ wat deur J.H. Oldham saamgeroep is. Dit was ’n Christelike dink-tenk wat gemoeid was met die rol van kultuur in die gemeenskap.

Mannheim se biografie, een van intellektuele en geografiese migrasie, is geskryf in drie oorhoofse dele: Hongaars (tot 1919), Duits (1919–1933) en Brits (1933–1947). Onder sy waardevolle intellekruele bronne was György Lukács, Oszkár Jászi, Georg Simmel, Martin Heidegger, Edmund Husserl, Karl Marx, Alfred en Max Weber, Max Scheler en Wilhelm Dilthey. In sy werk het hy gepoog omafgeleide elemente van Duitse historisisme, Marxisme, fenomenologie, sosiologie en Anglo-Amerikaanse pragmatisme te sintetiseer.

## Verwysings
Wie laaste lag

**Wie Laaste Lag** is 'n Afrikaanse rolprent wat op 26 Desember 1985 uitgereik is.

## Genre 
Die rolprent is 'n komedie.

## Hoofrolspelers 
Hester Bentley 	Helene Truter
Jos  	Gordon Vorster

* Eric Nobbs as Pirow Bentley
* Willie Esterhuizen as Lafras
* James Borthwick
* Louw Verwey
* Kelsey Middleton
* Lynne Maree
* Jurgen Hellberg
* Ryno Hattingh	
* Helene Truter as Hester Bentley

## Storielyn 
Die rolprent handel oor 'n werknemer (Eric Nobbs) wat vir die Ontvanger van Inkomste werk en per ongeluk 'n geheime rekenaarkode ontsyfer. Hy kom op 'n reuse-slenter met staatsgeld af. 'n Gekullery waarby sy baas (James Borthwick) betrek word. Gewapen met dié plofbare inligting, verplaas hy die swendelaars se onregverdig verkreë winste na sy eie bankrekening. Wanneer sy baas hom stief behandel, begin hy die inligting, brokkie vir sappige brokkie, aan die pers uitlek.

## Sien ook 
* Lys van Afrikaanse rolprente

## Verwysings
Noordeiland

Die **Noordeiland** (Engels: *North Island*, Māori: *Te Ika-a-Māui*) vorm saam met die Suideiland die twee hoofeilande van Nieu-Seeland; hulle word deur die Cookstraat van mekaar geskei. Die Noordeiland het 'n oppervlakte van 113&nbsp;729&nbsp;km² en 'n bevolking van 3&nbsp;749&nbsp;200 in 2018 gehad. Dit is die 14de grootste eiland ter wêreld, die tweede grootste van Nieu-Seeland en die mees bevolkte eiland van die eilandstaat.

duimnael|links|Kaart van die Noordeiland
Die Noordeiland grens in die weste aan die Tasmansee en in die ooste aan die oop Suidelike Stille Oseaan. Oorkant die Tasmansee is Australië geleë.

Die Māorinaam van die eiland (*Te Ika-a-Māui*) beteken "die vis van die Māui", wat van die vorm van die eiland afgelei is. Die twee grootste stede op die Noordeiland is Auckland (1&nbsp;377&nbsp;200) en Wellington (393&nbsp;400).

## Verwysings 
## Eksterne skakels 
*
James Borthwick

**James Borthwick** ’n Suid-Afrikaanse TV-, verhoog- en rolprentakteur. Hy is veral bekend vir sy komiese rolle, soos dié van Willy in die SAUK-reeks *On the Couch*. Hy het ook in sepies soos *Erfsondes*, *Fees van die Ongenooides* en *Konsternasie Oppie Stasie* gespeel.

Borthwick begin sy loopbaan in 1974 by die destydse Sukovs en onderskei hom as ’n sterk karakterspeler. Hy is Engelssprekend, maar is ewe tuis op die Afrikaanse verhoog. In 1978 ontvang hy die Piers Nicholson-prys. Hy het in Anton Tsjechof se *Oom Wanja* (vertaal deur Karel Schoeman; regie deur Janice Honeyrnan), asook talle ander stukke gespeel. Hy was ook in flieks soos Stander (2003) en Die Prince van Pretoria (1993) te sien. Vir sy rol in die musiekblyspel *Evita* het hy hy die Fleur du Cap-toekenning vir beste optrede in ’n musiekblyspel ontvang.

Hy is met die aktrise Rika Sennet getroud. Hulle het saam in die pantomimes *Sneeuwitjie en die sewe dwergies* en *As die kat weg is* gespeel. Hulle dogter Hanna is ook ’n aktrise.

## Filmografie 
* *In a Time Without Love* (kort), 2010 as Sersant Wallace
* *Jozi*, 2010 as Rev. Vermeulen
* *Wild at Heart* (TV-reeks), 2010 as Piet
* Konsternasie oppie stasie (TV-reeks), 2009 as Du Preez
* *On the Couch* (TV-reeks), 2008 as Willy
* Hansie: A True Story, 2008 as Kommentator Jack
* *Hillside* (TV-reeks), 2006 as Thys 'Vis' Visagie
* Stander, 2003 as Vorster
* Scoop Schoombie (TV-reeks), 2001 as Scoop
* *Le crime de monsieur* Stil (TV-fliek), 1995 as Grand Louis
* Die Prince van Pretoria, 1993 as Tommy Prinsloo
* ''Sweet 'n Short*, 1991 as Shawn Raymond
* *The Fourth Reich*, 1990 as Sidney Cohen
* Wie Laaste Lag, 1985
* Die Groen Faktor, 1984 as Freek van Zyl
* Wat Jy Saai, 1979 as Minister
* *The Guest: An Episode in the Life of Eugene Marais'', 1977

## Verwysings